უნგრული რაფსოდია №8
უნგრული რაფსოდია №8, S.244/8 — ფერენც ლისტის 19 უნგრული რაფსოდიიდან რიგით მერვე რაფსოდია. ნაწარმოები 1847 წელს დაიწერა, ხოლო გამოქვეყნდა 1852 წელს. მისი მეტსახელია „Capriccio“. რაფსოდიის ნელ მონაკვეთში გამოყენებულია უნგრული ხალხური სიმღერის „Káka tövén költ a ruca“ მელოდია. ლისტმა ამ ნაწარმოების „ალეგროს“ მონაკვეთი გამოიყენა თავის სიმფონიურ პოემაში „უნგრეთი“ (1856). ნაწარმოების შესრულების ხანგრძლივობა, როგორც წესი, ექვსიდან შვიდი წუთია.